Toshkent hayvonot bog‘ida bir qancha jonivor bolaladi

Toshkent hayvonot bog‘ida istiqomat qiluvchi bir qancha jonivorlar ko‘payishgani ma’lum bo‘ldi. Bu haqda hayvonot bog‘ining rasmiy saytida xabar qilindi.

“Tuyoqli jonivorlar volyerida — haqiqiy bebi-bum. Tuyalar, lamalar, mo‘ynali qo‘ylar, dog‘li kiyiklar, jayronlar va Nubiya echkilari o‘z farzandlarini emizmoqda”, — deyiladi xabarnomada.



Shuningdek, ibislar, baqlanlar, chag‘alaklar va boshqa qushlar tuyoqli jonivorlardan ortda qolmayotgani ma’lum qilindi.

Bir necha hafta muqaddam Kanada bo‘risi va chiyabo‘ri ham bolalagan, ammo ularning bolalarini ikki oylardan keyin ko‘rish mumkin bo‘ladi. Yava makakasi, lapunder va sarg‘ish langur bolalarini esa hozirdan kuzatish mumkin.